**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL KLAIPĖDOS MIESTO SAVIVALDYBĖS STIPENDIJŲ KULTŪROS IR MENO KŪRĖJAMS “**

**1. Sprendimo projekto esmė.**

Šiuo sprendimu Klaipėdos savivaldybės taryba įsteigtų stipendijas kultūros ir meno kūrėjams, gyvenantiems ir/ar kuriantiems Klaipėdoje bei patvirtintų šių stipendijų nuostatus.

**2. Priežastys ir kuo remiantis parengtas sprendimo projektas.**

Klaipėdoje kuriantys menininkai, skirtingai nei kituose šalies miestuose, nesulaukia deramos savivaldos finansinės paramos, kuri skatintų jų kūrybinę raišką bei atsidavimą uostamiesčiui.

Uostamiesčio meno ir kultūros žmonės savo veikla ir pilietiška pozicija yra nusipelnę pagarbos, kuri turėtų būti išreikšta ir finansiniu skatinimu. Klaipėdos vicemeras Vytautas Čepas iniciajavo idėją steigti stipendijas Klaipėdos kūrėjams. Savivaldybės administracijos direktorės įsakymu buvo sudaryta darbo grupė, kuri parengė Klaipėdos miesto savivaldybės stipendijų kultūros ir meno kūrėjams nuostatus.

**3. Kokių rezultatų laukiama.**

Stipendijų kultūros ir meno kūrėjams įsteigimas atlieptų net kelis santykių su kūrėjais aspektus. Tai būtų ir pagarbos, ir įvertinimo, ir skatinimo priemonė. Šios stipendijos reikštų ir pasitikėjimą čia kuriančiais menininkais, jų perspektyvumo pripažinimas, materialinė parama, kelianti visuomeninį kultūros ir meno kūrėjo statusą.

**4. Lėšų poreikis sprendimo įgyvendinimui.**

Nuostatuose numatytas vienos stipendijos dydis – 10 bazinių socialinių išmokų per mėnesį ( t.y. 1300 Lt). Siūloma per metus skirti iki 10 tokių stipendijų (156 tūkst.Lt). Sprendimo įgyvendimui reikalingi didesni biudžeto asignavimai Miesto kultūrinio savitumo puoselėjimo bei kultūrinių paslaugų gerinimo programai.

**5. Sprendimo projekto rengimo metu gauti specialistų vertinimai.**

Neigiamų vertinimų nėra.

**6. Galimos teigiamos ar neigiamos sprendimo priėmimo pasekmės.**

Tikėtinos tik teigiamos pasekmės.

Kultūros skyriaus vedėjas Valdemaras Puodžiūnas